DELTA ปี 58 กำไรเพิ่มขึ้น 13% จ่อปันผล 3.10 บ./หุ้น XD 1 มี.ค.59
DELTA ปี 58 กำไรเพิ่มขึ้น 13% มาที่ 6.71 พันลบ. จากปีก่อนกำไร 5.94 พันลบ. จ่อปันผล 3.10 บ./หุ้น XD 1 มี.ค.59 กำหนดจ่ายปันผล 11 เม.ย.59
19 ก.พ. 2559

บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 6.71 พันล้านบาท หรือมีกำไรสุทธิ 5.38 บาทต่อหุ้น เพิ่มขึ้น 13% จากช่วงเดียวกันของปีก่อนที่มีกำไรสุทธิ 5.94 พันล้านบาท หรือมีกำไรสุทธิ 4.76 บาทต่อหุ้น
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 3.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 1 มี.ค. 2559 และกำหนดจ่ายเงินปันผลในวันที่ 11 เม.ย. 2559